L 215/12 Den Europæiske Unions Tidende 5.8.2006 KOMMISSIONENS FORORDNING (EF) Nr. 1193/2006 af 4. august 2006 om ændring af forordning (EF) nr. 1990/2004 om overgangsforanstaltninger i vinsektoren som følge af Ungarns tiltrædelse af EU KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slova- kiets tiltrædelse, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og ud fra følgende betragtninger: (1) Ifølge artikel 27, stk. 3, i Rådets forordning (EF) nr. 1493/1999 af 17. maj 1999 om den fælles markedsord- ning for vin (!) skal fysiske og juridiske personer eller sammenslutninger af sådanne, der har fremstillet vin, levere samtlige biprodukter fra denne vinfremstilling til destillation. I Kommissionens forordning (EF) nr. 1623/2000 af 25. juli 2000 om gennemførelsesbestemmelser til forordning (EF) nr. 1493/1999 om den fælles markedsordning for vin for så vidt angår markedsmekanismer (?) er der fastsat gennemførelsesbestemmelser for denne destillationsfor- pligtelse og i forordningens artikel 49 mulighed for undtagelser fra forpligtelsen. ) Ungarn har vedtaget de fornødne bestemmelser til gennemførelse af destillationsforpligtelsen. For tiden er de ungarske destilleriers kapacitet dog ikke stor nok til at behandle alle biprodukter. Ved Kommissionens forordning (EF) nr. 1990/2004 ?) blev Ungarn bemyndiget til at udelukke visse kategorier af producenter fra forpligtelsen til at destillere bipro- dukter fra vinfremstilling for produktionsåret 2004/05. Bemyndigelsen blev videreført til  produktionsåret 2005/06. Som følge af den ovenfor beskrevne situation bør bemyndigelsen videreføres til produktionsåret 2006/07. Forordning (EF) nr. 1990/2004 bør ændres i overens- stemmelse hermed. Foranstaltningerne i denne forordning er i overensstem- melse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 I artikel 1 i forordning (EF) nr. 1990/2004 ændres »for produk- tionsårene 2004/2005 og 2005/2006« til »for produktionsårene 2004/05, 2005/06 og 2006/07«. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. august 2006. (1) EFT L 179 af 14.7.1999, s. 1. Senest ændret ved forordning (EF) nr. 2165/2005 (EUT L 345 af 28.12.2005, s. 1). (?) EFT L 194 af 31.7.2000, s. 45. Senest ændret ved forordning (EF) nr. 1820/2005 (EUT L 293 af 9.11.2005, s. 8). På Kommissionens vegne Mariann FISCHER BOEL Medlem af Kommissionen () EUT L 344 af 20.11.2004, s. 8. Ændret ved forordning (EF) nr. 1215/2005 (EUT L 199 af 29.7.2005, s. 31).